Korruptio
Korruptio (latinan sanasta "corrumpere" ’turmelus, pahaan vietteleminen’) on toimivallan väärinkäyttöä yksityisen edun tavoitteluun. Korruptiossa esimerkiksi vastuullisessa asemassa oleva henkilö, kuten virkamies, lahjotaan antamaan lahjojalle etua säännösten vastaisesti.
Plutokratia
Plutokratia (kreikaksi "rahavalta") on poliittinen järjestelmä, jossa kansalaisten yhteiskunnallisen vaikutusvallan pohjana on omaisuus, eikä esimerkiksi syntyperä. Tällaisessa valtiomuodossa valta jakautuu omaisuuden määrän ja yleisen kunnioituksen perusteella. Tuloerot ovat yleensä suuria tulonsiirtojen jäädessä pieniksi. Sana "plutokratia" on johdettu muinaiskreikan sanoista πλουτος ("plutos") ja κρατείν ("kratein"), jotka tarkoittavat ’rikkautta’ ja ’hallita’.